พระธรรมวชิรเวที (บุญสิน อุตฺตมชาโต)

พระธรรมวชิรเวที นามเดิม บุญสิน (ต่อมาเปลี่ยนชื่อเป็น เก้าเอก) ฉายา อุตฺตมชาโต นามสกุล ขุนอุดม เป็นพระราชาคณะชั้นธรรมฝ่ายมหานิกาย ปัจจุบันดำรงตำแหน่งเจ้าอาวาสวัดดุสิดารามวรวิหาร และเจ้าคณะภาค 18

 ประวัติ 
พระธรรมวชิรเวที นามเดิม บุญสิน (ต่อมาเปลี่ยนชื่อเป็น เก้าเอก) นามสกุล ขุนอุดม เกิดวันอาทิตย์ ที่ 29 เมษายน 2494 ตรงกับแรม 8 ค่ำ  เดือน 5 ปีเถาะ ณ บ้านเลขที่ 41 หมู่ที่ 14 ตำบลหงษ์เจริญ อำเภอท่าแซะ จังหวัดชุมพร บิดาชื่อนายสาย มารดาชื่อนางนิจ บรรพชาเมื่อวันที่ 18 เดือนเมษายน พ.ศ. 2508 ณ วัดหงษ์ปิยาราม ตำบลหงษ์เจริญ อำเภอท่าแซะ จังหวัดชุมพร     มีพระครูสุพรตประสาธน์ วัดเขาแก้ว จังหวัดชุมพร เป็นพระอุปัชฌาย์ อุปสมบทเมื่อวันที่ 16 เมษายน 2517 ณ วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร มีพระวิสุทธิโสภณ (วรรณ มนุญฺโญ) สมณศักดิ์สุดท้ายที่พระธรรมญาณมุนี วัดดุสิดารามวรวิหาร เป็นพระอุปัชฌาย์

 วุฒิการศึกษา/วิทยฐานะ 
 พ.ศ. 2523  สอบไล่ได้ปริญญาบัตรเปรียญธรรม 9 ประโยค สำนักเรียนวัดชนะสงคราม กรุงเทพมหานคร สำนักงานแม่กองบาลีสนามหลวง
 พ.ศ. 2543 สำเร็จการศึกษาปริญญาเอก ดุษฎีบัณฑิต (Ph.D.) สาขาบาลีพระพุทธศาสนา จากมหาวิทยาลัยพาราณสี ประเทศอินเดีย 
 พ.ศ. 2540 สำเร็จการศึกษาปริญญาโท มหาบัณฑิต (M.A.) จากมหาวิทยาลัยมคธ ประเทศอินเดีย

 ตำแหน่งการปกครอง 
 พ.ศ. 2530 เป็นผู้ช่วยเจ้าอาวาสพระอารามหลวง วัดดุสิดาราม วรวิหาร 
 พ.ศ. 2541 เป็นรองเจ้าคณะภาค 17 
 พ.ศ. 2543 เป็นพระอุปัชฌาย์ วิสามัญ 
 พ.ศ. 2550 เป็นรองเจ้าคณะภาค 16 
 พ.ศ. 2552 ได้รับพระบัญชาสมเด็จพระสังฆราชแต่งตั้งเป็นเจ้าอาวาสพระอารามหลวง วัดดุสิดาราม วรวิหาร
 พ.ศ. 2557 เป็นเจ้าคณะภาค 18 ปกครองดูแลคณะสงฆ์ 6 จังหวัด ประกอบด้วย จังหวัดพัทลุง สงขลา ปัตตานี ยะลา นราธิวาส และสตูล

 สมณศักดิ์ 
 พ.ศ. 2539 เป็นพระราชาคณะชั้นสามัญเปรียญ ในราชทินนามที่ พระศรีสิทธิเมธี,(สป.)ราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 113, ตอนที่ 10 ข, 7 มิถุนายน 2539, หน้า 13
 พ.ศ. 2545 เป็นพระราชาคณะชั้นราช ในราชทินนามที่ พระราชวรมุนี ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 119, ตอนที่ 23 ข, 11 ธันวาคม 2545, หน้า 11
 พ.ศ. 2553 เป็นพระราชาคณะชั้นเทพ ในราชทินนามที่ พระเทพสิทธิมุนี ศีลาจารดิลก ตรีปิฎกบัณฑิต มหาคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 128, ตอนที่ 12 ข, 29 กรกฎาคม 2554, หน้า 2
 พ.ศ. 2565 เป็นพระราชาคณะชั้นธรรม ในราชทินนามที่ พระธรรมวชิรเวที ศรีพิพัฒนโกศล โสภณภาวนานุสิฐ ตรีปิฎกบัณฑิต มหาคณิสสร  บวรสังฆาราม คามวาสี''

 อ้างอิง 

หมวดหมู่:ภิกษุในสังกัดคณะสงฆ์มหานิกาย
ธรรมวชิรเวที (เก้าเอก)
หมวดหมู่:เจ้าคณะภาค 18
หมวดหมู่:เจ้าอาวาส
หมวดหมู่:ภิกษุจากจังหวัดชุมพร
หมวดหมู่:ภิกษุจากวัดดุสิดารามวรวิหาร
หมวดหมู่:เปรียญธรรม 9 ประโยค
หมวดหมู่:บุคคลจากอำเภอท่าแซะ
หมวดหมู่:ศิษย์เก่าจากมหาวิทยาลัยพาราณสี
หมวดหมู่:ศิษย์เก่าจากมหาวิทยาลัยมคธ